**Laagrivahetuse taotlemise juhend (ankeedi täitmine)**

**Üldist**

Selles juhendis selgitatakse, milliseid lehekülgi peab täitma, kui esitatakse taotlus. Prindi **kõigepealt** endale üks tühi eksemplar, kuhu võid käsitsi koguda kõik andmed, mis on vajalikud ankeedi täitmiseks.

**Järgmiseks** täida arvutis tegelik ankeet ja prindi see kohe välja**. Adobe Reader programmiga ei ole võimalik ankeeti muuta ega täidetud ankeeti salvestada, seetõttu tuleb see kohe välja printida. Käsitsi täidetud ankeete vastu ei võeta!** Kontaktandmed (aadress, telefon, e-posti ) tuleb kirjutada hoolikalt, et need oleksid rahvusvaheliselt arusaadavad. Sinu e-posti aadress peaks olema kasutuses kogu järgmise aasta.

Ankeet prinditakse välja **neljas** eksemplaris, millest üks jääb oma Rotary klubile ja **kolm** eksemplari saadab klubi noorsoovahetuse (NV) asjur NV koordinaatorile Eestis. Kõik allkirjad peavad olema originaalid (sinise pastakaga).

Foto peab olema värviline ning ankeedi külge tugevalt liimitud. Foto ei pea olema ametlik passipilt. Valmis esilehest võib printida ühe eksemplari, liimida foto sellele ja teha seejärel sellest kolm värvikoopiat, nii ei lähe vaja nelja eraldi fotot.

**Üksikasjalikud juhised**

Kaks esimest lehekülge on (1-2) juhistega, seejärel tuleb ankeet (lk 3-7) ja lisaleht A ja B. **Laagrivahetuse puhul täidetakse lk 3-7 ja lisaleht B.** Ankeete ära klammerda!

**Lk 1 ja 2 (juhised)**Neid lehekülgi ei ole vaja lisada täidetud ankeedile.

**Lk 3**

**Smile!** Juhistele vastav värvifoto liimitakse pärast printimist

**Program information** Märgi Youth Camps (Laagrivahetus)

**Applicant information** Sinu andmed vastavalt juhistele

**Parent/ Legal Guardian** Vanemate või eestkostjate andmed

Telefoninumber Näiteks + 37253535307

**Lk 4**

**Personal Backround** Usk ja dieedid (näit. low lactose diet = vähese laktoosisisaldusega dieet)

**Languages** Hinda võimalikult ausalt oma keelteoskust

**Health Declaration** Märgi oma tervislik seisund

**Sending District** Rotary piirkond on 1420 ja piirkonna NV esimees:

Erkki Nuotio

Address:

Pihtisillantie 264

03150 Huhmari

FINLAND

Mob:+358400911862

e-mail: Erkki.Nuotio@investium.fi

**and Club Contacts** Rotary klubi nimi ja NV asjuri kontaktandmed

**Lk 5 ja 6**

**Rules and conditions** Loe lk 5 ja 6 koos vanematega läbi

**Recommendations …** Sellel lehel on Rotary NV reeglid ja juhised, eeldatakse, et vahetusõpilane teab reegleid ning kohustub neid täitma kogu vahetuse jooksul!

**Signatures Allkirjastage koos vanemate ja NV asjuriga**

**Alternative Emergency …** Lisaks vanematele, veel üks kontaktisik andmetega, kellele võib helistada, kui midagi on juhtunud

**Lk 7**

**Guarantee Form** Õpilase andmed

**Sending club and Dis…** Rotary piirkond 1420 ja piirkonna NV esimehe andmed

Erkki Nuotio

Lisaks Rotary klubi, Presidendi ja NV asjuri nimed, allkirjad ja kuupäevad

Klubi ID number (Rotary teatmikust)

**Host District and Club … Tühjaks**, täidetakse sihtriigis

**Host District or Club … Tühjaks**, täidetakse sihtriigis

**Host family Tühjaks**, täidetakse sihtriigis

**Supplementary Page B (Laagrivahetus)**

**Applicant’s Personal …** Vasta kõikidele küsimustele

**Lisadena veel**

Pea meeles, et kõigi kolme ankeedikomplekti juurde on vaja lisada passikoopiad (ID).

**Ja lõpuks…**

Ankeedi täitmisel saad juhiseid ning teavet oma Rotary klubi NV asjurilt.

Enne kui Rotary klubi saadab ankeedid edasi (hiljemalt 01.12.) NV Koordinaatorile, tuleb maksta laagrivahetuse korraldustasu (vajalik info klubilepingus). Palun lisa üks maksekorralduse koopia kogu komplektile.